Так, па вялікім рахунку, тыя каноны ўніверсальныя. Як зазначае маскоўскі мэтр Міхаіл Фядотаў, журналісту ўвогуле дастаткова Нагорнай казані Хрыста. Але ж — “Хрыстос не ведаў пра гіперспасылкі”. Д’ябал хаваецца ў дэталях. Чамусьці фінская Рада ў пытаннях СМІ не лянуецца даваць інструкцыі, як, напрыклад, супрацоўнікам рэдакцый працаваць з карыстальніцкім кантэнтам (блогі, форумы). Усё распісана па пунктах.